EventsHub - Εκδηλώσεις στην Κύπρο

The Marina Experience
2026-06-12 19:30, 2026-06-13 19:30 - 22:00, 2026-06-14 19:30 - 22:00 (Asia/Nicosia) | Limassol Marina, Limassol Marina, Λεμεσός, Λεμεσός, 3014
Η Rues Ciné Art παρουσιάζει το The Marina Experience, μια τριήμερη εμπειρία θερινού σινεμά και πολιτισμού δίπλα στη θάλασσα, που έρχεται να μεταμορφώσει τη Limassol Marina σε έναν ζωντανό, κινηματογραφικό προορισμό.
Από τις 12 έως τις 14 Ιουνίου, το κοινό θα έχει την ευκαιρία να απολαύσει προβολές ταινιών κάτω από τα αστέρια, σε ένα σκηνικό που συνδυάζει τη μαγεία του σινεμά με την καλοκαιρινή ατμόσφαιρα της πόλης. Το πρόγραμμα περιλαμβάνει προβολές από τις 19:45 έως τις 21:45 και από τις 22:00 έως τα μεσάνυχτα, καλύπτοντας όλο το φάσμα της βραδινής εμπειρίας -από το golden hour μέχρι αργά το βράδυ.
Πέρα από τις προβολές, το The Marina Experience ξεδιπλώνει ένα πολυδιάστατο πρόγραμμα με καλλιτεχνικές εγκαταστάσεις και επιμελημένες πολιτιστικές στιγμές, δραστηριότητες για παιδιά και οικογένειες, αλλά και χώρους χαλάρωσης με φαγητό, μουσική και ιδιαίτερη ατμόσφαιρα. Κάθε γωνιά της μαρίνας αποκτά τη δική της ταυτότητα, δημιουργώντας μια εμπειρία που εξελίσσεται διαρκώς και κρύβει μικρές εκπλήξεις.
Από το ηλιοβασίλεμα μέχρι τα μεσάνυχτα, η Μαρίνα της Λεμεσού γίνεται ένα ανοιχτό κινηματογραφικό σκηνικό!
